
AVIZ
Comisia pentru ocuparea forței de muncă și afaceri sociale recomandă Comisiei pentru control bugetar, care este comisie competentă, includerea în propunerea de rezoluție ce urmează a fi adoptată a următoarelor:
<RepeatBlock-Dec>
–	având în vedere Raportul anual al Curții de Conturi referitor la execuția bugetului privind exercițiul financiar 2023, însoțit de răspunsurile instituțiilor[footnoteRef:1], precum și rapoartele speciale ale Curții de Conturi, [1: 	JO C, C/.../..., ..., ELI: ... / Nepublicat încă în Jurnalul Oficial.] 

1.	se arată mulțumit de faptul că din declarația Curții de Conturi reiese că conturile consolidate ale Uniunii pentru exercițiul 2023 prezintă în mod fidel, sub toate aspectele semnificative, situația financiară a Uniunii la această dată;
2.	reamintește că este important să se monitorizeze destinația fondurilor UE pentru a asigura protecția intereselor financiare ale UE; invită Comisia să folosească la maxim instrumentele de care dispune pentru a înlătura riscurile clare de a fi încălcate grav valorile UE și statul de drept;
3.	reamintește că cheltuielile de la subrubrica 2a „Coeziune economică, socială și teritorială” se axează pe reducerea disparităților între statele membre și regiunile UE; subliniază cât de importantă este politica de coeziune a UE pentru a implementa Pilonul european al drepturilor sociale și planul său de acțiune și pentru a-i îndeplini obiectivele principale, având o contribuție importantă la politicile UE în domeniul muncii, aspectelor sociale, educației și competențelor și la reformele structurale în aceste domenii;
4.	ține să remarce importanța FSE +, care urmărește să asigure un nivel ridicat de ocupare a forței de muncă, o protecție socială echitabilă, o forță de muncă calificată și rezilientă și societăți incluzive/coezive, elemente esențiale pentru eradicarea sărăciei; amintește că acest instrument trebuie să beneficieze în permanență de susținere financiară și politică din partea instituțiilor europene, naționale și regionale pentru a-și putea atinge obiectivele și țintele în următorii ani; subliniază cât este de important să fie implicați actorii regionali, în special organizațiile societății civile și partenerii sociali care lucrează pe teren la implementarea activităților finanțate de FSE +;
5.	apreciază lansarea Anului european al competențelor la 9 mai 2023, cu scopul de a stimula competitivitatea întreprinderilor din Uniune, în special a întreprinderilor mici și mijlocii (IMM-uri), și de a contribui la crearea de locuri de muncă de calitate, astfel încât să se valorifice întregul potențial al tranzițiilor verde și digitală într-un mod echitabil social, nediscriminatoriu și onest;
6.	observă cu îngrijorare că totalul angajamentelor restante a atins un nivel record de 543 de miliarde EUR la sfârșitul anului 2023, în principal deoarece au fost angajate mai multe fonduri în gestiune partajată, precum și NextGenerationEU (NGEU), dar observă că potrivit estimărilor totalul angajamentelor restante va scădea în perioada 2024-2026;
7.	ia notă cu îngrijorare de estimarea făcută de Curtea de Conturi din care rezultă că la rubrica 2 din CFM, „Coeziune, reziliență și valori”, s-a atins un nivel de eroare de 9,3 % în 2023, comparativ cu 6,4 % în 2022; ține să atragă atenția că această valoare este mult peste ratele oricum ridicate din anii precedenții, ceea ce a determinat Curtea să emită un aviz nefavorabil privind legalitatea și regularitatea cheltuielilor bugetare; recunoaște că majoritatea cheltuielilor din acest domeniu sunt considerate cheltuieli cu risc ridicat, deoarece se bazează în principal pe rambursarea costurilor și de multe ori trebuie să se conformeze unor norme complexe;
8.	cere să se ia măsuri urgente pentru a reduce rata de eroare în viitor, în special în perioada de finanțare 2021-2027, și reține din observația Curții că complexitatea procesului de eliberare a fondurilor influențează riscul de eroare; constată totuși că potrivit Curții sunt mai mulți factori care pun o presiune în plus pe administrațiile statelor membre și le-au afectat negativ capacitatea de a se asigura că cheltuielile au fost efectuate în conformitate cu regulile și cu principiile bunei gestiuni financiare; reamintește că printre acești factori se numără punerea la dispoziție a unor resurse suplimentare semnificative REACT-EU și data limită, 31 decembrie 2023, pentru perioada de eligibilitate pentru proiectele pe coeziune 2014-2020, care, în ultimii ani, se suprapune peste perioada de eligibilitate a MRR;
9.	este îngrijorat de dezangajările preconizate de Comisie la fondurile politicii de coeziune, inclusiv Fondul social european Plus, de 2,2 miliarde EUR pe perioada 2024-2027, de cinci ori mai mari decât previziunile sale pentru 2022, datorate în primul rând ratelor de absorbție care continuă să fie mici; subliniază că Comisia ar trebui să identifice modalități de a ajuta statele membre să își mărească rata de absorbție a fondurilor UE, respectând totodată buna gestiune financiară;
10.	constată că inflația mare (6,4 %) a continuat să afecteze bugetul Uniunii; avertizează că, dacă ne luăm după previziunile de inflație ale Comisiei, bugetul Uniunii ar putea pierde cam 13 % din puterea sa de cumpărare până la sfârșitul anului 2025;
11.	atestă progresele făcute de Comisie cu internalizarea personalului creșei; cere să se depună și mai multe eforturi pentru a oferi condiții bune de muncă și stabilitate contractuală;
12.	solicită Comisiei să dea curs cât mai curând posibil tuturor recomandărilor Curții de Conturi rămase neconcretizate.</RepeatBlock-Dec>

[bookmark: FootprintPageAD]ANEXĂ: ENTITĂȚILE SAU PERSOANELE
DE LA CARE RAPORTOAREA PENTRU AVIZ A PRIMIT CONTRIBUȚII
<FootprintIntro>Raportoarea pentru aviz declară pe propria răspundere că nu a primit nicio contribuție de la nicio entitate sau persoană care trebuie menționată în prezenta anexă în conformitate cu articolul 8 din anexa I la Regulamentul de procedură.</FootprintIntro>

